CELEX: 32021D0047
Language: fi
Date: 2021-01-21 00:00:00
Title: Neuvoston päätös (EU) 2021/47, annettu 21 päivänä tammikuuta 2021, Euroopan unionin toiminnasta tehdyn sopimuksen 255 artiklassa tarkoitetun komitean jäsenen nimeämisestä eronneen jäsenen tilalle

22.1.2021   
               
               
                  FI
               
               
                  Euroopan unionin virallinen lehti
               
               
                  L 21/1
               
            
         NEUVOSTON PÄÄTÖS (EU) 2021/47,
         annettu 21 päivänä tammikuuta 2021,
         Euroopan unionin toiminnasta tehdyn sopimuksen 255 artiklassa tarkoitetun komitean jäsenen nimeämisestä eronneen jäsenen tilalle
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 255 artiklan toisen kohdan,
         ottaa huomioon unionin tuomioistuimen presidentin 2 päivänä joulukuuta 2020 tekemän aloitteen,
         sekä katsoo seuraavaa:
         
                     (1)
                  
                  
                     Euroopan unionin toiminnasta tehdyn sopimuksen 255 artiklan ensimmäisen kohdan nojalla on perustettu komitea, joka antaa lausunnon ehdolla olevien henkilöiden soveltuvuudesta unionin tuomioistuimen ja unionin yleisen tuomioistuimen tuomarin ja julkisasiamiehen tehtäviin, ennen kuin jäsenvaltioiden hallitukset suorittavat nimitykset, jäljempänä ’komitea’.
                  
               
                     (2)
                  
                  
                     Komiteassa on seitsemän henkilöä, jotka valitaan unionin tuomioistuimen ja unionin yleisen tuomioistuimen entisten jäsenten, ylimpien kansallisten tuomioistuinten jäsenten ja tunnetusti pätevien oikeusoppineiden keskuudesta, joista yhtä ehdottaa Euroopan parlamentti.
                  
               
                     (3)
                  
                  
                     Neuvosto nimesi päätöksillään (EU, Euratom) 2017/2262 (1) ja (EU) 2020/539 (2) komitean seitsemän jäsentä ajanjaksoksi, joka päättyy 28 päivänä helmikuuta 2022.
                  
               
                     (4)
                  
                  
                     Simon BUSUTTIL, joka on ollut Euroopan parlamentin ehdottamana komitean jäsenenä, ilmoitti 11 päivänä helmikuuta 2020 päivätyllä kirjeellä neuvostolle eroamisestaan.
                  
               
                     (5)
                  
                  
                     Euroopan parlamentin puhemies ilmoitti 26 päivänä marraskuuta 2020 unionin tuomioistuimen presidentille, että Euroopan parlamentti haluaa nimetä Julia LAFFRANQUEn jäseneksi kyseiseen komiteaan.
                  
               
                     (6)
                  
                  
                     Unionin tuomioistuimen presidentti ehdotti 2 päivänä joulukuuta 2020 päivätyllä kirjeellä, että Julia LAFFRANQUE nimettäisiin komitean jäseneksi Simon BUSUTTILin tilalle jäljellä olevaksi toimikaudeksi neuvoston päätöksen 2010/124/EU (3) liitteessä olevien komitean toimintasääntöjen 3 kohdan mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimetään Julia LAFFRANQUE Euroopan unionin toiminnasta tehdyn sopimuksen 255 artiklassa tarkoitetun komitean jäseneksi ajanjaksoksi, joka päättyy 28 päivänä helmikuuta 2022.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 21 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               A. P. ZACARIAS
            
         
         
            (1)  Neuvoston päätös (EU, Euratom) 2017/2262, annettu 4 päivänä joulukuuta 2017, Euroopan unionin toiminnasta tehdyn sopimuksen 255 artiklassa tarkoitetun komitean jäsenten nimeämisestä (EUVL L 324, 8.12.2017, s. 50).
         
            (2)  Neuvoston päätös (EU) 2020/539, annettu 15 päivänä huhtikuuta 2020, Euroopan unionin toiminnasta tehdyn sopimuksen 255 artiklassa tarkoitetun komitean puheenjohtajan nimeämisestä eronneen puheenjohtajan tilalle (EUVL L 122, 20.4.2020, s. 1).
         
            (3)  Neuvoston päätös 2010/124/EU, tehty 25 päivänä helmikuuta 2010, Euroopan unionin toiminnasta tehdyn sopimuksen 255 artiklassa määrätyn komitean toimintasäännöistä (EUVL L 50, 27.2.2010, s. 18).